CELEX: 32004R2244
Language: lt
Date: 2004-12-23 00:00:00
Title: 2004 gruodžio 23 d. Komisijos reglamentas (EB) Nr. 2244/2004, atidarantis 2005 metams tarifų kvotas, taikomas tam tikrų perdirbtų žemės ūkio produktų, kurių kilmės šalis yra Rumunija, importui į Europos bendriją

28.12.2004   
            
            
               LT
            
            
               Europos Sąjungos oficialusis leidinys
            
            
               L 381/8
            
         
      KOMISIJOS REGLAMENTAS (EB) Nr. 2244/2004
   2004 gruodžio 23 d.
   atidarantis 2005 metams tarifų kvotas, taikomas tam tikrų perdirbtų žemės ūkio produktų, kurių kilmės šalis yra Rumunija, importui į Europos bendriją
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1), ypač į jo 7 straipsnio 2 dalį,
   atsižvelgdama į 1998 m. spalio 5 d. Tarybos sprendimą 98/626/EB susijusį su protokolo, kuriuo suderinami Europos Bendrijų bei jų valstybių narių ir Rumunijos Europos susitarimo prekybos aspektai, kad būtų atsižvelgta į Austrijos Respublikos, Suomijos Respublikos ir Švedijos Karalystės įstojimą į Europos Sąjungą bei Urugvajaus raundo derybų išvadas dėl žemės ūkio, įskaitant šiuo metu galiojančio preferencinio režimo pataisymus, sudarymu (2), ypač į jo 2 straipsnio 1 dalį,
   kadangi:
   
               (1)
            
            
               Europos ir Rumunijos susitarimo 3 protokolu dėl prekybos perdirbtais žemės ūkio produktais, pakeistu to susitarimo protokolu dėl prekybos aspektų suderinimo, numatoma sumažinti taikomų muitų žemės ūkio sudedamąją dalį tam tikrų perdirbtų žemės ūkio produktų, kurių kilmės šalis yra Rumunija, importui, atsižvelgiant į tarifų kvotas. Šios kvotos turėtų būti atidarytos 2005 metams.
            
         
               (2)
            
            
               1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (3), nustatomos tarifų kvotų administravimo taisyklės. Tikslinga numatyti, kad šiuo reglamentu atidaromos tarifų kvotos būtų administruojamos pagal šias taisykles.
            
         
               (3)
            
            
               Šiame reglamente numatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais Sutarties I priede, valdymo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nuo 2005 m. sausio 1 d. iki gruodžio 31 d. yra atidaromos metinės Bendrijos tarifų kvotos, taikomos priede išvardytiems perdirbtiems žemės ūkio produktams, kurių kilmės šalis yra Rumunija, ir ten pat nurodytomis sąlygomis.
   2 straipsnis
   1 straipsnyje nurodytas Bendrijos tarifų kvotas Komisija administruoja pagal Reglamento (EEB) Nr. 2454/93 308a, 308b ir 308c straipsnius.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2005 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 gruodžio 23 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 318, 1993 12 20, p. 18. Reglamentas su paskutiniais pakeitimais, padarytais Reglamentu (EB) Nr. 2580/2000 (OL L 298, 2000 11 25, p. 5).
   
      (2)  OL L 301, 1998 11 11, p. 1.
   
      (3)  OL L 253, 1993 10 11, p. 1. Reglamentas su paskutiniais pakeitimais, padarytais Reglamentu (EB) Nr. 2286/2003 (OL L 343, 2003 12 31, p. 1).
   
      PRIEDAS
      
                  Eilės Nr.
               
               
                  KN kodas
               
               
                  Aprašymas
               
               
                  Kvota 2005
                  metams (tonomis)
               
               
                  Taikomas muitas (1)
                  
               
            
                  09.5431
               
               
                  ex 1704
               
               
                  Konditerijos gaminiai iš cukraus (įskaitant baltąjį šokoladą), kurių sudėtyje nėra kakavos, išskyrus saldišaknės ekstraktą, kurio sudėtyje yra daugiau kaip 10 % masės sacharozės, bet nėra kitų KN 1704 90 10 kodais klasifikuojamų medžiagų priedų (2)
                  
               
               
                  2 100
               
               
                  0 + RAC
               
            
                  09.5433
               
               
                  ex 1806
               
               
                  Šokoladas ir kiti maisto produktai, kurių sudėtyje yra kakavos (2), kiti nei klasifikuojami pagal KN 1806 10 15 ar 1806 20 70 kodus
               
               
                  1 500
               
               
                  0 + RAC
               
            
                  09.5435
               
               
                  ex 1902
               
               
                  Tešlos gaminiai, virti arba nevirti, įdaryti arba neįdaryti, paruošti arba neparuošti kitu būdu, išskyrus įdarytus tešlos gaminius klasifikuojamus pagal KN 1902 20 10 ir 1902 20 30 kodus, kuskusas, paruoštas arba neparuoštas
               
               
                  600
               
               
                  0 + RAC
               
            
                  09.5437
               
               
                  ex 1904
               
               
                  Paruošti maisto produktai, pagaminti išpučiant arba skrudinant javų grūdus ar javų grūdų produktus (pvz., kukurūzų dribsnius); javai (išskyrus kukurūzus), turintys grūdų, dribsnių arba kitaip apdorotų grūdų pavidalą (išskyrus miltus ir rupius miltus), apvirti arba paruošti kitu būdu kitur nenurodyti ar neįtraukti, išskyrus produktus, klasifikuojamus pagal KN 1904 20 10 kodą
               
               
                  438
               
               
                  0 + RAC
               
            
                  09.5439
               
               
                  1905
               
               
                  Duona, pyragaičiai, pyragai, sausainiai ir kiti kepiniai, su kakava arba be kakavos; ostijos, tuščios kapsulės, naudojamos farmacijoje, plokštieji vafliai, ryžinis popierius ir panašūs produktai
               
               
                  1 875
               
               
                  0 + RAC
               
            
                  09.5441
               
               
                  2101 30 19
                  2101 30 99
               
               
                  Skrudinti kavos pakaitalai
                  Skrudintos kavos pakaitalų ekstraktai, esencijos ir koncentratai, išskyrus skrudintos cikorijos pakaitalus
               
               
                  163
               
               
                  0 + RAC
               
            
                  09.5443
               
               
                  2105 00
               
               
                  Grietininiai ir kiti valgomieji ledai, su kakava arba be jos
               
               
                  114
               
               
                  0 + RAC
               
            
                  09.5445
               
               
                  0405 20 10
                  0405 20 30
                  ex 2106
                  ex 3302 10
                  3302 10 29
               
               
                  Pieno pastos, kurių sudėtyje esantys riebalai sudaro 39% arba daugiau masės, bet neviršija 75 %
                  Maisto produktai, kitur nenurodyti ar neįtraukti, kiti nei klasifikuojami KN 2106 10 20, 2106 90 20 ir 2106 90 92 kodais ir kiti nei aromatinti arba dažyti cukraus sirupai (2)
                  
                  Kvapiųjų medžiagų mišiniai ir mišiniai (įskaitant alkoholinius tirpalus), kurių pagrindiniai komponentai yra viena arba kelios tokios medžiagos, naudojamos gėrimų gamybai:
                  Kiti
               
               
                  1 050
               
               
                  0 + RAC
               
            
                  09.5447
               
               
                  2202 90 91
                  2202 90 95
                  2202 90 99
               
               
                  Nealkoholiniai gėrimai, neįskaitant KN 2009 kodu klasifikuojamų vaisių arba daržovių sulčių, kurių sudėtyje yra KN 0401 – 0404 kodais klasifikuojami produktai arba riebalai, gauti iš produktų, klasifikuojamų KN 0401 – 0404 kodais
               
               
                  100
               
               
                  0 + RAC
               
            
         (1)  RAC = sumažintos žemės ūkio sudedamosios dalys (apskaičiuotos pagal susitarimo 3 protokole nustatytus pagrindinius kiekius) taikomus kvotų kiekybinėse ribose. Tokioms sumažintoms žemės ūkio sudedamosioms dalims taikomas maksimalus muitas, nustatytas bendrajame muitų tarife, jei produktai yra klasifikuojami KN 1704 10 91, 1704 10 99, 2105 00 10, 2105 00 91 ar 2106 90 10 kodais, jiems taikomas maksimalus susitarime numatytas muitas.
      
         (2)  Išskyrus prekes kurių sudėtyje yra 70 % ar daugiau sacharozės masės (įskaitant invertuotąjį cukrų, išreikštą sacharozės kiekiu), klasifikuojamas KN ex 1704 90 51, ex 1704 90 99, ex 1806 20 80, ex 1806 20 95, ex 1806 90 90 ar ex 2106 90 98 kodais.